CELEX: 31981R1027
Language: el
Date: 1981-04-09 00:00:00
Title: Κανονισμός (ΕΟΚ) αριθ. 1027/81 τού Συμβουλίου τής 9ης Απριλίου 1981 περί τού εφαρμοζομένου εμπορικού καθεστώτος έναντι τών κρατών τής Αφρικής, τής Καραϊβικής καί τού Ειρηνικού τά οποία δέν κύρωσαν μέχρι τήν 1η Ιανουαρίου 1981 τή δεύτερη Σύμβαση ΑΚΕ—ΕΟΚ

Avis juridique important

|

31981R1027

Κανονισμός (ΕΟΚ) αριθ. 1027/81 τού Συμβουλίου τής 9ης Απριλίου 1981 περί τού εφαρμοζομένου εμπορικού καθεστώτος έναντι τών κρατών τής Αφρικής, τής Καραϊβικής καί τού Ειρηνικού τά οποία δέν κύρωσαν μέχρι τήν 1η Ιανουαρίου 1981 τή δεύτερη Σύμβαση ΑΚΕ—ΕΟΚ  

Επίσημη Εφημερίδα αριθ. L 105 της 16/04/1981 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1027/81 ΤΟΥ ΣΥΜΒΟΥΛΙΟΥ  της 9ης Απριλίου 1981  περί του εφαρμοζομένου εμπορικού καθεστώτος έναντι των κρατών της Αφρικής, της Καραϊβικής και του Ειρηνικού τα οποία δεν κύρωσαν μέχρι την 1η Ιανουαρίου 1981 τη δεύτερη Σύμβαση ΑΚΕ-ΕΟΚ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι η δεύτερη Σύμβαση ΑΚΕ-ΕΟΚ, που υπογράφηκε στο Λομέ στις 31 Οκτωβρίου 1979, καλούμενη στο εξής «Σύμβαση», τέθηκε σε ισχύ την 1η Ιανουαρίου 1981·  ότι για ορισμένα κράτη ΑΚΕ που δεν έχουν ολοκληρώσει κατά την ημερομηνία ενάρξεως ισχύος της Συμβάσεως τις προβλεπόμενες διαδικασίες του άρθρου 182 της Συμβάσεως, η τελευταία εφαρμόζεται από την πρώτη ημέρα του δεύτερου μήνα που ακολουθεί την ολοκλήρωση της διαδικασίας αυτής·  ότι για να μη διαταραχθεί η ροή των συναλλαγών, πρέπει να εφαρμοσθεί κατά τρόπο αυτόνομον το καθεστώς συναλλαγών που προβλέπεται στην εν λόγω Σύμβαση για την περίοδο από 1η Ιανουαρίου 1981 μέχρι την ημερομηνία ενάρξεως εφαρμογής της Συμβάσεως ή το αργότερο μέχρι τις 30 Ιουνίου 1981,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο από 1η Ιανουαρίου 1981 μέχρι την ημερομηνία ενάρξεως εφαρμογής της Συμβάσεως ή το αργότερο μέχρι 30 Ιουνίου 1981, το εφαρμοζόμενο καθεστώς συναλλαγών έναντι των κρατών ΑΚΕ που δεν έχουν κατά την 1η Ιανουαρίου 1981 ολοκληρώσει τις προβλεπόμενες στο άρθρο 182 της Συμβάσεως διαδικασίες, και τα οποία αναφέρονται στον πίνακα του παραρτήματος, είναι το προβλεπόμενο στα κεφάλαια 1 και 2 του τίτλου Ι της Συμβάσεως αυτής καθώς και στον κανονισμό (ΕΟΚ) αριθ. 435/80 (1), όπως τροποποιήθηκε τελευταία από τον κανονισμό (ΕΟΚ) αριθ. 3486/80 (2).  Εν τούτοις το καθεστώς συναλλαγών μεταξύ των συμπεριλαμβανομένων στον πίνακα του παραρτήματος κρατών και της Ελλάδος είναι το καθοριζόμενο στον κανονισμό (ΕΟΚ) αριθ. 439/81 (3).  Άρθρο 2  Ο παρών κανονισμός τίθεται σε ισχύ την επόμενη ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 9 Απριλίου 1981.  Για το Συμβούλιο  Ο Πρόεδρος  D. F. van der MEI  (1) ΕΕ αριθ. L 55 της 28. 2. 1980, σ. 4.  (2) ΕΕ αριθ. L 365 της 31. 12. 1980, σ. 2.  (3) ΕΕ αριθ. L 53 της 27. 2. 1981, σ. 19.  ΠΑΡΑΡΤΗΜΑ  Πίνακας κρατών ΑΚΕ που δεν κατέθεσαν πριν από την 1η Ιανουαρίου 1981 τα έγγραφα κυρώσεως της δεύτερης Συμβάσεως ΑΚΕ-ΕΟΚ  1.2 //   // Ημερομηνία ενάρξεως  εφαρμογής της  Συμβάσεως  // Νιγηρία  // -  // Τσάδ  // -  // Μαυριτανία  // -  // Γκαμπόν  // 1η Μαρτίου 1981  // Ισημερινή Γουινέα  // 1η Μαρτίου 1981  // Κένυα  // 1η Μαρτίου 1981  // Λιβερία  // 1η Μαρτίου 1981  // Σάο Τόμε και Πρίντσιπε  // 1η Μαρτίου 1981  // Σαλομόν  // 1η Μαρτίου 1981  // Σομαλία  // 1η Μαρτίου 1981  // Τρινιτάδ και Τομπάγκο  // 1η Μαρτίου 1981  // Μπαχάμες  // 1η Απριλίου 1981  // Κογκό  // 1η Απριλίου 1981  // Τζιμπουτί  // 1η Απριλίου 1981  // Κιριμπάτι  // 1η Απριλίου 1981